**FELHÍVÁS**

**ÓVODAI BEÍRATÁSRA**

Szekszárd Megyei Jogú Város Önkormányzata Közgyűlésének 51/2024. (II. 29.) számú határozata alapján értesítjük a kedves Szülőket, hogy a 2024/2025. nevelési évre Szekszárd város óvodáiba a beíratás

**2024. április 22-én (hétfő) 8.00-17.00 óráig**

**2024. április 23-án (kedd) 8.00-17.00 óráig**

lesz a **következő helyszíneken**:

1. **Babits Mihály Kulturális Központ**

**Szekszárd, Szent István tér 10.**

A beiratkozókat a fenti helyszínen váró óvodák:

1. **Szekszárdi 1. Számú Óvoda Kindergarten**

**székhelye: Szekszárd, Kölcsey lakótelep 15.**

(Telefon: 74/528-900)

**Hozzá tartozó óvodaépületek:**

Kölcsey lakótelep 15.

Wosinsky Mór lakótelep 4. (választható német nemzetiségi nevelés)

Bajcsy-Zsilinszky utca 6.

**Működési (felvételi) körzete: a melléklet szerinti 1. számú óvodai körzet.**

(Német nemzetiségi nevelés igénye esetén a város egész lakóterületéről fogadja a jelentkezőket.)

1. **Szekszárdi 2. Számú Óvoda-Bölcsőde**

**Szekszárd, Mérey utca 37-39.**

(Telefon: 74/511-255)

**Hozzá tartozó óvodaépületek:**

Mérey utca 37-39.

Muskotály utca 13.

**Működési (felvételi) körzete: a melléklet szerinti 2. számú óvodai körzet.**

1. **Szekszárdi Gyermeklánc Óvoda**

**Szekszárd, Perczel Mór utca 2.**

(Telefon: 74/512-251)

**Hozzá tartozó óvodaépületek:**

Perczel Mór utca 2.

Szent-Györgyi Albert utca 11.

Óvoda utca 5.

**Működési (felvételi) körzete: a melléklet szerinti 3. számú óvodai körzet.**

1. **További beíratási helyszínek:**
2. **Wunderland Kindergarten a Német Nemzetiségi Önkormányzat Óvodája**

**Szekszárd, Wesselényi utca 19.**

(Telefon: 74/510-982)

Hozzá tartozó óvodaépület:

Wesselényi utca 19.

Német nemzetiségi nevelést folytat.

1. **Pécsi Tudományegyetem Illyés Gyula Gyakorlóiskola, Alapfokú Művészeti Iskola és Gyakorlóóvoda**

**Szekszárd, Mátyás király utca 5.**

(Telefon: 74/528-338)

Hozzá tartozó óvodaépület:

Mátyás király utca 1. (választható német nemzetiségi nevelés)

1. **Szent József Katolikus Általános Iskola Katholische Grundschule és Szent Rita Katolikus Óvoda**

**Szekszárd, Garay tér 9.**

(Telefon: 74/311-421)

Hozzá tartozó óvodaépület:

Szent-Györgyi Albert utca 9.

1. **„Az Én Ovim” Óvoda és Bölcsőde**

**Szekszárd, Mérey utca 9.**

(Telefon: 74/412-489)

Hozzá tartozó óvodaépület:

Mérey utca 9.

1. **Szekszárdi Waldorf Óvoda, Általános Iskola és Alapfokú Művészeti Iskola**

**Szekszárd, Rákóczi utca 132.**

(Telefon: 74/311-104)

Hozzá tartozó óvodaépület:

Rákóczi utca 132.

**További tudnivalók:**

1. **A beíratáshoz szükséges dokumentumok:**
* **a gyermek nevére kiállított személyazonosságot igazoló hatósági igazolványok**,
* **a szülő személyazonosságát igazoló hatósági igazolványok és lakcímet igazoló hatósági igazolvány**, valamint
* **a gyermek orvosi igazolása**.

**Lehetőség szerint a szülő vigye magával beíratandó gyermekét!**

1. **Kötelező beíratni azt a gyermeket,** **aki 2024. augusztus 31. napjáig a harmadik életévét betölti:**

A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt.

1. **Felmentés a kötelező óvodai nevelésben való részvétel alól:**

A szülő – tárgyév április 15. napjáig benyújtott – kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a Kormány rendeletében kijelölt szerv (a továbbiakban: felmentést engedélyező szerv[[1]](#footnote-1)) felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.

A kötelező óvodai nevelésben való részvétel alól felmentett gyermek szülője a nevelési év közben kérheti a gyermek óvodai felvételét az óvoda vezetőjénél.

1. **Teendő külföldön tartózkodás esetén:**

Ha a gyermek óvodakötelezettségét külföldön teljesíti, a szülő – a beiratkozás utolsó határnapját követő tizenöt napon belül – írásban köteles erről értesíteni az Oktatási Hivatalt.

1. **Beíratási kötelezettség elmulasztásának és óvodakötelezettség megszegésének következményei:**

Amennyiben a szülő beíratási kötelezettségének nem tesz eleget, a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. §-a alapján szabálysértést követ el, és eljárás indítható ellene.

1. **Három évesnél fiatalabb gyermek felvétele (előjegyzése):**

**Az óvoda felveheti azt a gyermeket is, aki a harmadik életévét a felvételétől számított fél éven belül betölti,** feltéve, hogy minden, a felvételi körzetben lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

1. **Működési (felvételi) körzettel rendelkező óvoda:**

A körzeti feladatot ellátó óvoda köteles felvenni a körzetéhez tartozó gyermeket. A gyermek felvétele csak helyhiány miatt utasítható el.

A működési (felvételi) körzettel nem rendelkező óvoda a város egész lakóterületéről fogadja a gyermekeket.

1. **Értesítés óvodai felvételről, jogorvoslati lehetőség:**

**Az óvodai felvételről** az óvodák a beíratást követően, **2024. május 17-ig értesítik** **a szülőket**.

**Az elutasító határozat ellen** a kézhezvételtől számított **15 napon belül nyújtható be** **jogorvoslati kérelem az óvodában** az óvoda fenntartójához címezve.

1. **Integráltan nevelhető sajátos nevelési igényű gyermek óvodai felvétele:**

A lehetőségekről érdeklődjenek a választott óvodában.

A beíratással kapcsolatos részletes és egyéb sajátos tudnivalókat, a beíratás általánostól eltérő időpontját, valamint az óvoda nyitvatartási idejét az óvodák a helyszínen közzéteszik.

Kérjük a Kedves Szülőket, hogy gyermeküket a meghirdetett napokon írassák be az óvodába, illetve kérjék az előjegyzésbe vételt.

**Szekszárd, 2024. március 5.**

 **dr. Zsikó-Gál Klaudia s.k.**

 **jegyző**

1. Szekszárdi Járási Hivatal (a nemzeti köznevelésről szóló törvény végrehajtásáról rendelkező 229/2012. (VIII. 28.) Korm. rendelet 38/B. §-a alapján) [↑](#footnote-ref-1)